Dohoda o pristúpení k záväzku
  k Rámcovej dohode č. 492/2024/KRÚ a k Zmluve o poskytovaní verejných služieb zo dňa 10.7.2024
uzatvorená podľa § 534 Občianskeho zákonníka       
Čl.I

Zmluvné strany
Dlžník:
Žilinský samosprávny kraj

So sídlom : Komenského 48, 011 09 Žilina

Zastúpený: Ing. Erika Jurinová
IČO: 37 808 427

DIČ: 2021626695
Bankové spojenie: Štátna pokladnica
Číslo účtu: SK95 8180 0000 0070 0050 3697
a 
Pristupujúci dlžník:
Centrum sociálnych služieb HARMÓNIA
so sídlom : Republiky 1045/22, 010 01 Žilina
zastúpený:  Ing. Monika Blaščíková, MBA
IČO: 00 647 748
DIČ: 2020689319
Bankové spojenie: Štátna pokladnica
IBAN: SK83 8180 0000 0070 0048 5580
uzatvárajú túto dohodu o pristúpení  k Rámcovej dohode č. 492/2024 a k Zmluve o poskytovaní  elektronickej komunikačnej služby
Čl. II
Pristúpenie k záväzku
1. Pristupujúci dlžník sa touto dohodou s dlžníkom zaväzuje, že pristupuje k Rámcovej dohode č.492/2024/KRÚ a k Zmluve o poskytovaní elektronickej komunikačnej služby uzatvorenej medzi Žilinským samosprávnym krajom a spoločnosťou O2 Slovakia, s.r.o. dňa 10.7.2024 (ďalej len  dohoda).
2. Na základe skutočnosti uvedenej v bode 1 tohto článku dohody má pristupujúci dlžník rovnaké práva a povinnosti ako dlžník, ktoré zodpovedajú rozsahu služby VPS, ktorá je pristupujúcemu dlžníkovi poskytovaná podľa dohody.
3. Virtuálna privátna sieť (ďalej len VPS) vytvára koncových telekomunikačných zariadení využívajúcich elektronické komunikačné služby spoločnosti O2 Slovakia, s.r.o. poskytované prostredníctvom verejných telefónnych sietí spoločnosti O2 Slovakia, s.r.o. a prostredníctvom SIM kariet spoločnosti O2 Slovakia, s.r.o. registrovaných na dlžníka).
4. Pristupujúci dlžník sa zaväzuje splniť záväzok dlžníka veriteľovi - spoločnosti O2 Slovakia, s.r.o. v rozsahu služby poskytovanej pristupujúcemu dlžníkovi, teda zaplatiť mesačný poplatok za služby VPS na základe faktúry v lehote splatnosti uvedenej na faktúre.

5. Pristupujúci dlžník sa touto dohodou zaväzuje, že bude dodržiavať podmienky pre poskytovanie jednotlivých služieb, tak ako  sú uvedené v Rámcovej dohode a v Zmluve a poskytovaní elektronickej komunikačnej služby zo dňa 10.7.2024
Čl.III

Ostatné ustanovenia

1. Táto dohoda sa uzatvára na dobu určitú, t. j. do skončenia platnosti Rámcovej dohody č. 492/2024/KRÚ a Zmluvy o poskytovaní služieb zo dňa 10.7.2024
2. Ustanovenia tejto Dohody je možné meniť a/alebo dopĺňať len na základe písomných dodatkov odsúhlasených oboma zmluvnými stranami Dohody. 
3. Neoddeliteľnou súčasťou tejto dohody je Rámcová dohoda č.492/2024/KRÚ o poskytovaní  – VPS zo dňa 10.7.2024 a Zmluva o poskytovaní elektronickej komunikačnej služby zo dňa 10.7.2024.
4. Táto dohoda nadobúda platnosť dňom podpisu a účinnosť dňom nasledujúcom po dni jej zverejnenia v Centrálnom registri zmlúv.
5. Zmluvné strany svojim podpisom potvrdzujú, že táto Dohoda bola uzatvorená v súlade s ich pravou a slobodnou vôľou, zbavenej akýchkoľvek omylov a žiadna z nich neuzatvorila túto Dohodu v tiesni alebo za nápadne nevýhodných podmienok.
6. Osobné údaje uvedené v tejto zmluve sú spracúvané, archivované a likvidované v súlade so zákonom č. 18/2018 Z. z. o ochrane osobných údajov a nariadenia EP a Rady (EÚ) č. 2016/679 Nariadenie GDPR). ŽSK spracúva poskytnuté údaje v súlade so Zásadami spracúvania osobných údajov fyzických osôb v Žilinskom samosprávnom kraji., ktoré je možné nájsť na webovom sídle ŽSK  http://www.zilinskazupa.sk/sk/zasady-spracuvania-osobnych-udajov-fyzickych-osob-zilinskom-samospravnom-kraji/. 
7. Táto dohoda bola vyhotovená v troch vyhotoveniach, pričom dlžník obdrží dve vyhotovenia a pristupujúci dlžník jedno vyhotovenie.  
V Žiline, dňa 22.07.2024                                                                    V Žiline, dňa 11.07.2024
    Ing. Erika Jurínová                                                                        Ing. Monika Blaščíková, MBA
             dlžník                                                                                                pristupujúci dlžník

